**OBAVIJEST O UPISU NA PRIJEDIPLOMSKE STUDIJE –**

**ZA KANDIDATE KOJI SU ŠKOLOVANJE ZAVRŠILI PRIJE 2010. GODINE U REPUBLICI HRVATSKOJ TE SE UPISUJU BEZ POLAGANJA DRŽAVNE MATURE**

Posebni uvjeti upisa za kandidate koji su školovanje završili prije 2010. godine u Republici Hrvatskoj podrazumijevaju provođenje razredbenog postupka tijekom kojeg se formira rang-lista za upis. **Razredbeni postupak sastoji se od vrednovanja uspjeha iz srednje škole.**

**Kvote za upis u I. godinu prijediplomskih studija na Filozofskom fakultetu za kandidate koji su školovanje završili prije 2010. godine:**

1. **Sveučilišni prijediplomski jednopredmetni studij Hrvatski jezik i književnost – 1 kandidat**
2. **Sveučilišni prijediplomski jednopredmetni studij Psihologija – 1 kandidat**
3. **Sveučilišni prijediplomski jednopredmetni studij Informatologija – 1 kandidat**

Kandidati moraju imati završeno četverogodišnje srednje obrazovanje.

**Rang lista formira se na osnovi općeg prosjeka ocjena te odgovarajućeg prosjeka ocjena iz relevantnih predmeta**. Maksimalno je moguće postići 100 bodova pri čemu se bodovi raspodjeljuju na sljedeći način:

**Sveučilišni prijediplomski jednopredmetni studij Hrvatski jezik i književnost**

* Prosjek svih ocjena - 30 bodova max.
* Hrvatski jezik i književnost – 45 bodova max.
* Matematika – 5 bodova max.
* Strani jezik - 10 bodova max.
* Informatika ili Kemija ili Biologija ili Fizika ili Geografija ili Grčki jezik ili Latinski jezik ili Povijest ili Etika ili Filozofija ili Logika ili Politika i gospodarstvo ili Psihologija ili Sociologija ili Glazbena umjetnost ili Likovna umjetnost ili Drugi strani jezik – 10 bodova max.

**NAPOMENA:** kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Sveučilišni prijediplomski jednopredmetni studij Psihologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 15 bodova max.
* Matematika – 20 bodova max.
* Engleski jezik – 10 bodova max.
* Psihologija – 25 bodova max.

NAPOMENA: pristupnici koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Sveučilišni prijediplomski jednopredmetni** **studij Informatologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 20 bodova max.
* Matematika – 10 bodova max.
* Engleski jezik – 20 bodova max.
* Motivacijski razgovor – 20 bodova max.

**Prijave kandidata koji su školovanje završili prije 2010. godine u Republici Hrvatskoj** predaju se osobno u Uredu za studente i studije Filozofskog fakulteta u Osijeku, L. Jagera 9, 31 000 Osijek ili poštom na adresu Fakulteta s naznakom „za natječaj za upis na prijediplomski studij“.

**Obrazac za prijavu** na razredbeni postupak može se preuzeti **OVDJE**.

**Dokumenti za prijavu kandidata koji su školovanje završili prije 2010. godine u Republici Hrvatskoj** **obvezno se prilažu uz obrazac za prijavu:**

1. Domovnica (izvornik ili ovjerena preslika). Priznaje se e-Domovnica generirana iz sustava

 e-Građani.

2. Izvod iz matične knjige rođenih. Priznaje se e-Izvadak iz MR generiran iz sustava e-Građani.

3. Svjedodžba o završnom ispitu srednje škole i svjedodžbe svih razreda srednje škole (izvornik ili ovjerena preslika – svjedodžbe se mogu ovjeriti u srednjoj školi)

4. Potvrdu o uplati troškova razredbenog postupka u iznosu od **39,82 eura** na IBAN fakulteta: HR8423600001102484368 (Opis plaćanja: „razredbeni postupak“; u Poziv na broj odobrenja: upisati OIB kandidata)

5. Rješenje Hrvatskog olimpijskog odbora o kategorizaciji vrhunskog sportaša I. i II. kategorije (prilažu kandidati koji imaju ovaj status).

**Napomena:** *Završne svjedodžbe koje nisu izdane u RH moraju proći postupak priznavanja. Postupak priznavanja inozemne srednjoškolske kvalifikacije o završenom srednjem obrazovanju u općim, gimnazijskim, umjetničkim i strukovim programima radi nastavka obrazovanja vodi Agencija za znanost i visoko obrazovanje. Središnji prijavni ured, Donje Svetice 38/V 10000 Zagreb, + 385 1 6274 888, Uredovno vrijeme za telefonske pozive: utorak – petak od 9 do 12 sati,* *applications@azvo.hr**. Sve informacije nalaze se na poveznici: https://www.studij.hr/sve-o-prijavama)*

**Zaprimanje prijava:**

* Jesenski rok: **od 4. do 7. rujna 2023.**

**Objava rezultata i upisi**

Rang lista za upis biti će objavljena 14. rujna 2023. na mrežnoj stranici [www.ffos.hr](http://www.ffos.hr)

**Upisi kandidata koji su školovanje završili prije 2010. godine u Republici Hrvatskoj, koji su prošli razredbeni postupak provodit će se:**

* u jesenskom upisnom roku **20. rujna 2023.**

Sve dodatne obavijesti mogu se dobiti u Uredu za studente i studije Filozofskog fakulteta u Osijeku na telefonske brojeve 494-645, 494-649 i 494-725.